eFinancialCareers jobs: Cloud- Senior Software Engineer in Moody's, Grenoble, Rhone-Alpes, France
Recruiter ref: 12146BR Seashore Georgetown Real Estate Listings - Ocean Atlantic
16662 Seashore, Georgetown $185,000 Varkgriep vir eers onder beheer in Bloem | Netwerk24
Deur Cheréne Pienaar 03 Junie 2019 21:30
Die H1N1-virus (sogenaamde varkgriep) is vir eers onder beheer in Bloemfontein nadat daar in Mei ’n beduidende toename was.
So sê dr. Nazell Strampe van die Life Rosepark-hospitaal se noodgevalle.
Kinders in Bloemfonteinse laerskole wat griepsimptome toon, word steeds uit die skool gehou. Riley Devenish is een van talle gr. 1-leerlinge wat onlangs griepsimptome getoon het. Foto: Charl Devenish
Netwerk24Foto: Charl Devenish
Sy het Maandag ’n verslag van Pathcare gekry waarin dié patoloë aandui dat daar ’n sterk toename in influensa A in Mei was, maar dat dit weer afgeneem het.
“Slegs 6% hiervan was varkgriep, en influensa B het minimaal voorgekom.”
Sy het voorverlede week ’n kennisgewing aan talle skole gestuur om te waarsku teen ’n verhoogde voorkoms van die griep- en varkgriepvirus in Bloemfontein en dat Tamiflu die gepaste medikasie hiervoor is.
Die varkgriepvirus was egter Maandag weer onder beheer.
Sy sê al drie stamme, influensa A, H1N1 en H3N2, en influensa B, reageer goed op Tamiflu en Relenza.
“Dit is ook nooit te laat om die griepinspuiting te kry nie, hoewel dit twee weke neem om in werking te tree.”
Volgens die Nasionale Instituut vir Oordraagbare Siektes (Nios) is dit die tweede keer in 36 jaar dat die griepseisoen so vroeg begin het.
Dit het vanjaar in die 16de week in Suid-Afrika begin (die week wat op 21 April geëindig het), waar dit gewoonlik middel Mei begin. Die vorige vroeë begin was in 2015.
Sinenhlanhla Jimoh, woordvoerder van Nios, sê die sogenaamde “varkgriep” is een van die seisoenale virusse wat hulle elke jaar tydens die griepseisoen sien sedert die voorkoms daarvan in 2009.
“Influenza is ’n asemhalingsiekte wat deur druppels versprei word, soos wanneer mense hoes, nies of praat, of as jy aan oppervlakke of voorwerpe raak.”
Influenza is ’n asemhalingsiekte wat deur druppels versprei word, soos wanneer mense hoes, nies of praat, of as jy aan oppervlakke of voorwerpe raak.
Dít maak dit maklik vir die virus om van een persoon na ’n ander te versprei.
“Mense met griepsimptome moet liefs by die huis bly en aanraking met ander mense beperk totdat die simptome verby is.”
Jimoh sê hulle moet hul neus en mond bedek wanneer hulle nies of hoes, en hul hande gereeld met seep en water was.
Volgens haar is daar ’n aantal respiratoriese virusse wat nou die ronde doen en kan siektes soos algemene verkoue veroorsaak.
Meer oor: Bloemfontein | Varkgriep